བོད་ཡིག་སྡེ་ཚན་གྱི་སློབ་མ་བསོད་ནམས་མཚོ་ལགས་སུ་སློབ་གྲྭའི་མཐུན་རྐྱེན་དང་སློབ་སྦྱོང་སྤྲོད་སྟངས་ཀྱིས་འདོད་པ་ཁེངས་པ་ཞིག་ཡོང་གི་ཡོད་མེད་དང་།མ་འོངས་པར་ལས་ཀ་གང་འདྲ་བྱ་འདོད་ཡོད་སྐོར་དྲིས་པར་ཁོ་མོས།ང་རང་༡༩༩༨ལོར་རྒྱ་གར་དུ་ཡོང་སྟེ་མ་སུ་རི་བོད་ཁྱིམ་ནས་འཛིན་གྲྭ་བཅུ་གཉིས་ཐོན་རྗེས་སློབ་གྲྭ་འདིར་འཛུལ་ཞུགས་བྱས་པ་ཡིན།ང་ཆུང་དུས་ནས་བོད་ཡིག་ལ་དགའ་བོ་ཞེ་དྲག་ཡོད།མ་འོངས་པར་བོད་ཡིག་ཐོག་མཁས་པ་ཞིག་བྱ་དགོས་དྲན་བསྡད་པ་དེ་ད་ཆར་ལམ་ཁ་རག་སོང་།སློབ་གྲྭའི་ཞལ་ལག་དང་ཉལ་ཁང་།ལྷག་པར་དུ་ཁོར་ཡུག་གུ་ཡངས་པོ་དང་ཁུ་སིམ་པོ་ཡོད་པ་འདིས་སློབ་སྦྱོང་ལ་རོགས་འདེགས་ཐུབ་ཀྱི་འདུགསློབ་གྲྭ་འདི་ནས་བོད་ཡིག་ཐོག་ཁུངས་འཁྱོལ་བ་ཞིག་བཟོ་དགོས་དྲན་ཡོད།མ་འོངས་པའི་ལས་ཀར་བསམ་བློ་གཏོང་གི་མེད།དེ་ལ་སེམས་ཁྲལ་ཡང་ཡོད་རྒྱུ་མ་རེད་དྲན་ཡོད།གང་ཡིན་ཟེར་ང་ཚོ་སྐལ་བ་བཟང་པོ་རེད།ཏཱ་ལའི་བླ་མ་མཐོ་སློབ་ཀྱི་སློབ་མ་སྐབས་དང་པོ་ཡིན་ལ་སྦྱང་བྱ་ཡང་བོད་ཡིག་རིགས་གཅིག་རྐང་འཛིན་རེད།སློབ་གྲྭ་དང་སློབ་ཚན་གྱི་ཐད་ནས་སོ་སོར་སྤོབས་པ་ཡོད།རང་གི་སློབ་སྦྱོང་གི་ཆུ་ཚད་ཀྱིས་མ་འོངས་པའི་ལས་ཀ་ཐག་གིས་གཅོད་གི་རེད།ཅེས་ཤར་མར་བརྗོད་བྱུང་།